Anja Kampe

thumb
Anja Kampe (s. 1968David M. Cummings: International Who's Who in Music and Musicians' Directory, s. 327 Itä-Saksa) on saksalais-italialainen oopperalaulaja, äänialaltaan sopraano.AllMusic: Anja Kampe Hän osallistui Cardiffin Singer of the World -kilpailuun vuonna 1995 ja sai laajaa suosiota Sieglinden roolin tulkinnallaan Richard Wagnerin Valkyyria-oopperan esityksessä Washingtonin kansallisoopperassa vuonna 2003.

Kampe tutustui lapsena äitinsä myötä paikallisiin kansanlauluihin. 9-vuotiaana hän ei päässyt kitaraoppilaaksi, koska luokka oli jo täynnä, mutta valitsi sen sijaan laulun opiskelun. Teini-ikäisenä hän kiersi Itä-Euroopassa musiikkikoulun orkesterin kanssa ja opiskeli laulamista Dresdenissä. Mennessään naimisiin italialaisen miehen kanssa Kampe muutti Italiaan vuonna 1989. Hän italialaistui niin perusteellisesti, että kertomansa mukaan puhuu nykyään helpommin italiaa kuin saksaa. Kampe teki debyyttinsä Torinossa vuonna 1991 Hannun ja Kertun italiankielisessä tuotannossa. Hänen uramahdollisuuksiaan heikensi se, että häntä pidettiin liian saksalaisena italialaisiin rooleihin ja liian italialaisena saksalaisiin rooleihin. 1990-luvun aikana Kampe hankkikin elantoa työskentelemällä lapsenvahtina ja kielenkääntäjänä.

Vuonna 2000 Kampen lauluvalmentaja kannusti tätä ryhtymään Wagnerin tulkitsijaksi, jolloin Kampen ura kääntyi noususuuntaan. Hän esitti Freian roolissa Reininkullan esityksessä Bayreuthissa vuonna 2002 ja teki seuraavana vuonna menestyksekkään esiintymisensä Sieglinden roolissa Plácido Domingon vastaesiintyjänä. Wagnerin teosten ohella Kampen ohjelmistoon on kuulunut Wolfgang Amadeus Mozartin, Ludwig van Beethovenin, Gioacchino Rossinin Giacomo Puccinin ja Dmitri Šostakovitšin rooleja.Opera Musica: Anja Kampe Hän on myös tulkinnut Georges Bizet'n ja Hugo Wolfin lauluja.

 Lähteet 

Luokka:Saksalaiset oopperalaulajat
Luokka:Italialaiset oopperalaulajat
Luokka:Sopraanot
Luokka:Vuonna 1968 syntyneet
Luokka:Elävät henkilöt